Piiblis on Apostlite tegude raamat.
Selle pealkiri võiks olla ka "Püha Vaimu teod"
või "Mida Püha Vaim teeb inimeste või apostlite kaudu".
Need on pöörased teod.
Seal räägitakse Peetruse tervendavast varjust
ja higirätikutest, mis võeti Pauluse pealt
ja viidi haigetele.
Kuidas Püha Vaim meie ajal tegutseb,
sellest "Renessansis" räägimegi.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Tore on uskuda ja uskuda Jeesust ning Piiblit.
Aga tõde on see,
et me usume hulle asju.
Piibel on täitsa hull raamat.
Seal on kirjas, et sõna ristist on narrus neile, kes hukka lähevad,
aga meile, kes me seda usume, on see Jumala vägi päästeks.
Ma imestan selle üle,
kuidas me tänapäeva kristlastena räägime sellest,
mida Jumal tohib ja ei tohi teha
ning kõnetoonis leidub Jumalat piiravaid seisukohti.
Kui me aga vaatame seda raamatut,
mis on täis imekspanevaid asju
ja usklikena väidame, et usume seda raamatut,
siis mida me siit leiame?
Kas Piibel on nimekiri asjadest, mida Jumal tohib teha?
Või kui sa seda hoolikalt ei loe,
võid arvata, et see pole Jumalast, kui midagi imelist sünnib.
Või näitab Piibel siiski seda,
mida Jumal võib ja suudab teha,
olles meile kui maitseks sellest,
mida Jumal oma suveräänses kõikvõimsuses suudab?
Piibel ütleb ju nii,
et kui kõik need teod, mida Jeesus tegi,
oleks üles kirjutatud,
siis kõik need raamatud ei mahuks siia maailma ära.
Mõtle sellele.
Minu küsimus on,
et kui me oleme kangesti nii suured usklikud
ja vannume selle nimel, et usume Jeesust,
siis mõelge nüüd, kui hull meie usk on.
Piiblis on selline koht, kus Mooses tegi mere pooleks.
Suure sauaga, hopsti.
Siis sajab manna taevast alla.
Siis on Joosua, kes hoidis ühe ööpäeva päikest kinni.
Siis oli üks Eelija, kes viskas kepi vette
ja kirves tõusis sealt üles.
Seal on üle mõistuse asju.
Ühe mehe käsi oli pidalitõves
ja kui ta käe põue pani, sai see terveks.
Pani käe uuesti põue, oli see taas haige.
Hullud asjad.
Lisaks sellele sündis meie Issand Jeesus Kristus
Püha Vaimu kaudu neitsi Maarjast.
Ilma mehe osaluseta.
Seega, meil on tegu pöörase usuga.
Ometigi on tänapäeval inimesi, kes mõtlevad, et midagi ei tohi juhtuda
Lugegem vaid vaguralt Piiblit,
kuid ärgu midagi imelist küll sündigu! Viimaks on see veel Kuradist!
Sa lugesid mu lemmikkohta.
Me teame, et Jeesus teeb pööraseid asju.
Jeesus ütleb Johannese 14:12,
kas tahate kuulda? - Igatahes.
Kas usute seda, mida tahan lugeda?
Vaatame siis, kui oled ette lugenud.
Enne, kui ma ette loen,
siis teadke, et mina usun seda.
"Kes usub minusse,
see teeb ka neid tegusid, mida mina teen."
Siiamaani olete nõus, onju?
Kuid siis järgmine lause:
"...ja teeb veel suuremaid."
Jeesus ütleb siin vägeva lause.
Seda, mida Jeesus tegi, teevad ka Ta järgijad
ja teevad veel suuremaidki.
Mida see siis tähendab?
Käia sandaalid jalas ja ürp seljas kuskil Galilea rannal?
Vee peal kõndimist ka.
Minule tähendab see seda,
et Jumala Püha Vaim on nii vägev ja suveräänne,
et Ta võib teha meis samu asju, mida Jeesuses,
kuna Püha Vaim oli ka Jeesusega.
See on Apostlite tegudes.
Jeesus käis mööda maad tehes head,
sest Jumal oli võidnud Teda Püha Vaimu ja väega.
Sama Püha Vaim on meis.
Meie kaudu Ta teeb samu tegusid.
Aga Ta suudab teha ka suuremaid tegusid
meis ja meie kaudu.
Millised need on, seda tahaksingi kogeda.
Tundub natukene ka sedamoodi,
et kui oled kasvanud üles koguduse keskel
ja kuulnud nii palju Jumala Sõna, siis ühtpidi küll usud seda kõike,
aga samas tundub, et meie usk tungib ka meie mugavustsooni.
Sinna, kus mul on turvaline ja hea olla.
Aga mis siis, kui Jumal kutsub mind vee peale kõndima?
Siis minu võimed ja oskused ei saa arugi sellest, mida Jumal teeb.
See on hull lugu,
aga ma arvan, et Jumal kutsub meid kõiki sinna.
Tore on see, et kui Jumal meid kutsub
ja tahab näiteks tervendada pimeda
nagu Jeesus tegi muda ja määris pimeda ilmadele,
siis need asjad tunduvad hullumeelsena.
Ja samas tekib küsimus, kas Jumalal on seda kõike vaja?
Või on see meie usu ühenduskoht,
kus tahame teha neid asju Jumalga koos?
Meie osa selles võib tunduda vahel naljakas,
aga pole vahet.
Kuid kui Jumal saab haarata kinni me usust,
siis Ta võib ka teha imelisi asju.
Lugesin internetist hullu asja.
See õnnistas mind väga.
Armees teenis üks kristlane.
Kapten tahtis teda mõnitada.
Käskis tal viia auto punktist A punkti B.
Sõnakuulelik sõdur hakkas käsku täitma.
Võttis ja sõitis punktist A punkti B.
Normaalne.
Kuid kui ta autost välja tuli,
siis ta nägi, et sõdurid olid liigutatud ja mõni nuttis.
Ta mõtles, et mis lahti?
Kapten ütles, et selles autos pole mootorit.
Jumal tegi täiesti hullu tembu.
Lasi poisil sõita autoga, kus polnud mootorit.
See on väga hea näide,
mida Piiblist küll ei leia.
Seda pole a Apostlite tegudes. - Keegi ei sõida seal autoga.
Ega sõida aerudeta paadiga.
Siit tekib küsimus,
kas see oli siis Jumalast?
Äkki oli tegu nõidusega?
Seda küsivad täna paljud kristlased,
kuna igasuguseid ilminguid tuleb esile.
Koosolekul palvetatakse ja keegi hakkab naerma või nutma,
kisama või põtkima või mida iganes.
Mina nende asjade otsa enam ei komista,
sest kes olen mina, et võin kohut mõista?
Kui inimese tunded purskuvad moel, mil minu omad ei teeks nii.
Püha Vaim on suveräänne.
Ma vaatasin, et mis on selle kõige tagajärg?
Mis on selle vili ja lõpptulemus?
Kas inimese ellu tuleb rõõm, rahu, vabanemine?
Samas ainuüksi ka see ei määra ära, kas see oli Jumalast või mitte.
See, kuidas inimene, kes kohtab Jeesust, käitub edaspidi.
Piibel ütleb, et oli kümme pidalitõbist, kes tulid Jeesuse juurde
ja Ta tegi nad kõik terveks.
Aga tagasi tänama tuli vaid üks.
Ülistama Jeesust selle eest, mida Ta oli teinud.
Me teame, et on palju selliseid,
kes on alustanud Jeesusega ja lõpetanud Saatanaga.
See on fakt.
Mõelgem kasvõi Juudase peale.
Ta oli koos Jeesusega terve aja ja nägi kõiki neid imesid.
Juudas oli muide üks nendest, kes saadeti haigeid tervendama.
Küsimus on selles, millele me loota saame?
Me ei saa loota lihalikule loomusele.
Me ei saa inimesele loota.
Me saame loota Jumalale, Tema headusele ja Pühale Vaimule.
Võime loota Jeesusele.
Me peame alati lootma sellele, et Jumal valitseb selles olukorras.
Kui oleme kuskil, kus hakkab juhtuma imelikke asju,
siis pole meie asi hakata kontrollima, või proovida mõista, mis toimub.
Me peame lootma Jumalale
ja et Jeesuse Kristuse veri suudab kõige imeliku eest kaitsta.
Või vale vaimu eest kaitsta.
See lugu, kus kutt sõitis ilma mootorita...
Nad tahtsid teda mõnitada, kuna ta oli usklik.
Kõik teadsid, et seal polnud mootorit.
Nad sundisid teda autot juhtima ja see liikus.
Ma usun, et see on mõjuv tunnistus sellest,
et sul on vägev Jumal.
Ta on nii suur boss, et paneb mootoritagi auto käima.
Ja isegi, et seda pole Piiblis kirjas, oli ikkagi Jumal see, kes seda tegi.
Sest miks oleks Kurat isegi tahtnud seda autot liigutada?
See olukord tunnistas kõikidele Jeesuse väest.
Võiks öelda, et imed ja tunnustähed...
Inglise keeles on tunnustähed need, mis panevad sind imestama.
Nende ülesanne on äratada meie tähelepanu,
et meie südames tekiks õige jumalakartus
ja tuua lootust.
Kõige keskmes aga on armastus.
Jumal teeb seda, mida iganes Ta teeb.
Ta teeb seda hoolimata sellest, kas järgid Jeesust või ei.
Kõik, keda Jeesus tervendas, polnud usklikud või uuestisündinud.
Nad olid patused.
Kuid Jeesus tervendas,
kuna Jumala loomuses on inimesi armastada,
puudutada, tervendada, vabastada ja toita.
Kõige selle keskel juhtub imesid, see on üleloomulik.
Neid ei saanud mõistusega seletada.
Ma olen olnud jumalateenistustel,
kus Püha Vaim on manifesteerunud erandlikul moel.
Sellisel koosolekul on kõige olulisem see,
et inimene tuleb ja annab elu Jeesusele.
Ta läheb tegema Jumalariigi tööd.
Sa ei pea komistama selle otsa, mis enne seda on juhtunud,
vaid keskendu sellele,
et need inimesed tahavad olla Jeesuse omad ja Temaga koos.
See on see vili.
Jumalariik on õigsus, rahu ja rõõm Pühas Vaimus.
Rõõm Pühas Vaimus võib ilmneda väga erineval moel.
Toon siinkohal veel ühe mõtte esile.
Kui me tõesti väidame, et sellest piisab,
et me mõistame Jumalat selle Piibli kaudu,
kaljukindlalt.
Nii et me teame, et Jumal võib seda teha -
kui juhtub täiesti mõistetamatuid asju,
mida siin kirjas pole.
Kui aga ütleme: "Jumal küll midagi sellist ei tee!",
siis me ütleme, et meil on see raamat ja mõistus.
Jah, me oleme ka usus ja meil on Püha Vaim,
kuid omaenda arusaamise põhjal võime öelda,
et oleme sama suured kui Jumal, kuna oskame Jumalat ära seletada.
Sel hetkel, kui sa paned Jumala oma arusaamise suurusesse kasti,
oled teinud endast Jumalaga võrdse.
Sellest peaks nüüd aru saama,
kui hakatakse arvustama seda, mida ei mõisteta.
Tõde on see, et tuleb olla aus.
Sul on õigus esitada siiraid küsimusi.
Aga kui kaugele nende küsimustega minnakse?
Variserid läksid Jeesuse puhul üsna kaugele.
Kui Jeesus tuli ja deemonid läksid välja,
siis variserid julgesid üsna otse ja omadega öelda.
Nad olid lugenud seda raamatut, mis rääkis Jeesusest,
kes Sõnana sai lihaks ja oli Jeesuse kujul nende ees.
Jeesus ajas deemonid välja, aga variserid ütlesid:
"Ei, minu Piiblis seda pole.
Ta teeb imesid Kuradi väega."
Kui võimatu see meie päevil oleks?
Või oleme samas olukorras,
kui vaadata mõtteid ja arutelusid,
mis järgnevad erinevatel koosolekutel toimuvale.
Ometigi tuntakse puud endiselt tema viljast.
Puu, mis kannab head värsket vilja, see on hea puu.
Kui võrdleme surnud kogudust, kus mingit liikumist ei toimu
ja kus keegi ei muutu,
siis ma ei tea, kas on parim olla tasa ja rahul,
nii et keegi ei muutu
ja keegi ei lähe tegema Jeesuse tegusid nagu jüngrid.
See on asja teine pool.
Ma armastan seda mitmekesisust Jumala tegudes,
kuid samas me hakkame seda ka kartma.
See on vahel tõesti hirmutav ja ma olen isegi selles seisus olnud,
kus ütlen Jumalale, et:
"Kui ma annan kõik Sulle, mida Sa siis teed? Mis siis sünnib?"
See on hirmutav, aga ka tore, sest seda enda loodud kastis ei saa.
Me kõik ehitame neid kaste.
Kui Jumal midagi teeb, siis me ehitame kohe kasti.
Aga Jumal üllatab,
Ta on veel suurem, kui me aru saame.
Tore, et Jumal on nii suur, et saame seda imetleda terve igaviku.
See on imeline.
Olgu me süda vaba hirmust, mis takistab meil Talle alistumast.
Me oleme erinevad.
Mõni kogeb seda teistmoodi.
Mõni on rahulikum, teine krapsakam.
See ei seleta seda,
et Püha Vaim saab tegutseda väga mitmekülgselt.
Mõnikord tundub, et kristlastel puudub mõtlemisvõime,
me näeme asju vaid mustvalgetena.
Kuid Püha Vaim on Looja loov isik.
Ta loob kogu aeg uut.
Ta teab, mida me vajame.
Üks mu esimesi kogemusi oli see,
et ma hakkasin ühel noorteõhtul naerma.
Ma täitusin sellise rõõmuga, et naersin terve õhtu.
See oli minu jaoks uus asi.
Põnev oli see, et järgmisena kogesin,
et südames oli klomp.
See oli seal.
Kui hommikul ärkasin, oli taevas sinine.
Mul oli suur rahu.
Jumal teab täpselt, mida me vajame.
Kui me peame terve õhtu naerma, et klomp ära läheks,
siis las see sündida.
Isegi, kui me ei saa aru või kui see ei näe hea välja.
Mina jälle nutan vahel, see on minu tundeskaala.
Ma väljendan oma tundeid rohkem nutu kui naeruga.
Kuid selles peitubki me erinevus.
Soome vajab nutuärkamist.
Nutu- või naeruärkamist.
Püha Vaimu ärkamist.
Kui Jumal liigub, siis inimesed nutavad,
naeravad, nad on tasa, nad näevad-kuulevad.
Soovides toetada TV7 tööd, võid helistada 900 1777 (hind 7 eur)
Aitäh, et olid meiega
ja jätkame uute teemadega juba järgmisel korral.
Tõlge: Külli Kuusk